S-2256/2019

Dómur:

Mál þetta, sem var tekið til dóms 29. janúar 2020, höfðaði lögreglustjórinn á Suðurnesjum með ákæru 18. nóvember 2019 á hendur A-kk-þgf F-kk-þgf J-kk-þgf, kt. 0000000000, […]

;,, fyrir eftirtalin brot gegn umferðarlögum og lögum um ávana og fíkniefni:

I.

Með því að hafa, þann 22. júní 2019, ekið bifreiðinni […] á Flugvallarbraut í átt að Ásbrú, Reykjanesbæ, sviptur ökuréttindum undir áhrifum áfengis og ávana og fíkniefna sem bönnuð eru á íslensku yfirráðasvæði ( í blóði mældist vínandi 0,88

‰ og

20 ng/ml kókaín) og því ekki verið fær um að stjórna bifreiðinni

örugglega.

Telst háttsemi þessi varða við 1. mgr., sbr. 2. mgr. 45. gr., 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

II.

Með því að hafa, þann 4. ágúst 2019 ekið bifreiðinni […] á Þjóðbraut, móts við lögreglustöðina í Keflavík, Reykjanesbæ, sviptur ökuréttindum, undir áhrifum áfengis og ávana og fíkniefna sem bönnuð eru á íslensku yfirráðasvæði ( í blóði mældist vínandi 0,55

‰ og kókaín 35 ng/ml

) og því ekki verið fær um að stjórna bifreiðinni örugglega.

Telst háttsemi þessi varða 1. mgr., sbr. 2. mgr. 45. gr., 1. mgr., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

III.

Með því að hafa, þann 21. ágúst 2019 ekið bifreiðinni […] á Njarðarbraut við Bolafót, Reykjanesbæ, sviptur ökuréttindum og undir áhrifum ávana og fíkniefna sem bönnuð eru á íslensku yfirráðasvæði ( í blóði mældist kókaín 50 ng/ml

) og því ekki verið fær um að stjórna bifreiðinni örugglega.

Telst háttsemi þessi varða við 1. mgr., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

IV.

Með því að hafa, þann 21. ágúst 2019 í kjölfar afskipta lögreglu í lið III. haft í vörslum sínum 1,33 g af kókaíni sem var í neftóbaksdós í bifreið ákærða og ákærði framvísaði á vettvangi.

Telst þessi háttsemi varða við 2., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess jafnframt krafist að ákærða verði gert að sæta sviptingu ökuréttar, sbr. 1. mgr. 101. gr. og 102. gr. umferðarlaga nr. 50/1987, sbr. lög nr. 44/1993 og lög nr. 66/2006. Þá er þess krafist að gerð verði upptæk ofangreind fíkniefni, 1,33 g af kókaíni skv. heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði krefst vægustu refsingar sem lög leyfa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur […] og hefur þrisvar sinnum sætt refsingu samkvæmt framlögðu sakavottorði.

Ákærði gekkst undir sektargerð lögreglustjóra 19. september 2014 þess efnis að hann samþykkti greiðslu 70.000 króna sektar og að sæta fjögurra mánaða ökuréttarsviptingu vegna ölvunaraksturs. Með sektargerð lögreglustjóra 8. janúar 2015 samþykkti ákærði greiðslu 160.000 króna sektar og að sæta níu mánaða ökuréttarsviptingu vegna ölvunaraksturs .

Brotið framdi ákærði

6. september 2014 og var honum því gerður hegningarauki við áðurnefnda sektargerð lögreglustjóra frá 19. september 2014 .

Ákærði gekkst undir viðurlagaákvörðun 6. október 2016 og samþykkti greiðslu 200.000 króna sekt ar og að sæta þriggja ára ökuréttarsviptingu vegna aksturs undir áhrifum ávana og fíkniefna.

Samkvæmt framangreindu um sakaferil ákærða og að brotum hans virtum, sbr. 77. gr. almennra hegningarlaga nr. 19/1940, og með hliðsjón af skýlausri játningu ákærða þykir refsing hans hæfilega ákveðin 60 daga fangelsi.

Með vísan til framangreinds og 101. gr. og 102. gr. umferðarlaga nr. 50/1987 ber að svipta ákærða ökurétti ævilangt frá birtingu dóms þessa að telja.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk þau fíkniefni sem í dómsorði greinir.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðum yfirlitum sækjanda um slíkan kostnað og með stoð í meðfylgjandi gögnum, nemur samtals 314.066 krónur.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-kk-nf F-kk-nf J-kk-nf, sæti fangelsi í 60 daga.

Ákærði er sviptur ökurétti ævilangt frá birtingu dóms þessa að telja.

Ákærði sæti upptöku á 1,33 g af kókaíni.

Ákærði greiði 314.066 krónur í sakarkostnað.

M-kvk-nf H-kvk-nf H-kvk-nf

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðum yfirlitum sækjanda um slíkan kostnað og með stoð í meðfylgjandi gögnum, nemur samtals 314.066 krónur.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-kk-nf F-kk-nf J-kk-nf, sæti fangelsi í 60 daga.

Ákærði er sviptur ökurétti ævilangt frá birtingu dóms þessa að telja.

Ákærði sæti upptöku á 1,33 g af kókaíni.

Ákærði greiði 314.066 krónur í sakarkostnað.

M-kvk-nf H-kvk-nf H-kvk-nf